Összességében remek választás. Nagyon jó környék, 5 percre kétféle metró, reptéri busz megállója. Gyönyörű századelős ház, autentikus belsővel. Korrekt lakás, jól felszerelve. A képek alapján kissé tágasabbra számítottunk, de igazság szerint a képek teljesen korrektek, csak jól pozícionáltak. A hálószoba ablakai egy forgalmas útra néznek, ezzel számoljon, aki nem szereti a város zaját (én szeretem). A másik, egyszemélyes háló ablak nélküli, a harmadik háló lehetőség pedig függönnyel és tolóajtóval a nappaliból leválasztva, kinyitható ágyon van, ha sokan utaznak együtt, ezzel számolni érdemes, nekünk kettőnknek teljesen megfelelt. Külön kiemelem, hogy bármilyen kérdésünkre, üzenetünkre gyakolatilag azonnal választ kaptunk, és számos információs anyag állt rendelkezésre.